CELEX: 52011PC0226
Language: hu
Date: 2011-04-20
Title: Javaslat AZ EURÓPAI PARLAMENT ÉS A TANÁCS HATÁROZATA a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodásnak a többéves pénzügyi keret tekintetében az ITER-projekt pótlólagos finanszírozásának érdekében történő módosításáról

|
			
		
		
		52011PC0226
		
			Javaslat AZ EURÓPAI PARLAMENT ÉS A TANÁCS HATÁROZATA a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodásnak a többéves pénzügyi keret tekintetében az ITER-projekt pótlólagos finanszírozásának érdekében történő módosításáról /* COM/2011/0226 végleges */
			
				
		
		
			
			   	INDOKOLÁS

1.                      
Bevezetés

Ez a javaslat a költségvetési fegyelemről és
a pénzgazdálkodás hatékonyságáról és eredményességéről szóló 2006. május 17-i
intézményközi megállapodásnak a többéves pénzügyi keret tekintetében az ITER
projekt pótlólagos finanszírozásának érdekében történő módosításáról szóló
európai parlamenti és tanácsi határozatra irányuló, 2010. július 20-i
bizottsági javaslat[1]
helyébe lép.
A javaslat figyelembe veszi az 1a. alfejezeten
belüli átcsoportosításról és az 1a. alfejezet ITER-projekthez szükséges 2012.
és 2013. évi kiegészítő kötelezettségvállalási és kifizetési
előirányzatok összegéről folytatott tárgyalásokon eddig elért
eredményeket. Célja a költségvetési hatóság mihamarabbi megállapodásának az
elősegítése az ITER-projekt sikerének biztosítása érdekében.
A javaslat teljes mértékben megfelel a 2012. évi
költségvetési tervezetnek, valamint az Európai Atomenergia-közösség nukleáris
kutatási és képzési tevékenységekre vonatkozó keretprogramjáról (2012–2013)
szóló tanácsi határozatra[2]
irányuló bizottsági javaslatnak. Az Euratom-keretprogram Tanács általi végleges
elfogadása az ITER-projektnek kiegészítő forrásokat biztosító párhuzamos
költségvetési eljárás pozitív eredményétől függ.

2.                      
A mozgásterek felhasználása és átcsoportosítás az 1a. alfejezeten
belül

2011-ben már nem áll rendelkezésre mozgástér az 1a.
alfejezet kiadási korlátján belül, a 2012. és 2013. évre megállapított
mozgástér pedig nem elegendő ahhoz, hogy biztosítsa az ITER szükségleteit,
valamint ezzel egyidejűleg elegendő teret hagyjon az előre nem
látható szükségletek biztosítására a költségvetési fegyelemről és a
pénzgazdálkodás hatékonyságáról és eredményességéről szóló, 2006. május
17-i intézményközi megállapodás 13. pontjában foglaltaknak[3] megfelelően.
Az intézményközi megállapodás 23. pontjának
első bekezdése értelmében a Bizottság megvizsgálta az 1a.
alfejezetből finanszírozott programok kiadásai közötti átcsoportosítás
lehetőségét, hogy – abszolút mértékben és a tervezett új kiadáshoz való
százalékos viszonyításban – jelentős összeg váljon hozzáférhetővé az
alfejezet jelenlegi felső korlátja alatt. A vizsgálat eredményeként a
Bizottság javasolja 2012 tekintetében 100 millió EUR, 2013 tekintetében pedig 360
millió EUR átcsoportosítását a hetedik kutatási keretprogramból.

3.                      
Fejezetek közötti átcsoportosítás (kötelezettségvállalási
előirányzatok)

Az intézményközi megállapodás 23. pontjának
második bekezdése értelmében a Bizottság megvizsgálta annak a lehetőségét,
hogy az egyik fejezet felső korlátjának növelését egy másik fejezet felső
korlátjának csökkentésével egyenlítse ki.
Az 1a. alfejezeten kívüli fejezetek kiadási
korlátja alatt 2011–2013-ra fennmaradt mozgástér becsült értéke jelenleg a
következő:
   || 2011 || 2012 || 2013 
 1b. alfejezet || 6,4 || 22,1 || 0,4 
 2. alfejezet || 1 678,8 || 651,6 || 112,8 
 3a. alfejezet || 67,0 || 65,6 || 34,3 
 3b. alfejezet || 0,1 || 15,5 || 25,3 
 4. alfejezet || 0 || 246,7 || 112,0 
 5. alfejezet || 243,2 || 472,6 || 521,6 
Az intézményközi megállapodás 13. pontjára való
tekintettel a Bizottság úgy véli, hogy az 1b. alfejezet, a 3a. alfejezet és a 3b.
alfejezet felső korlátja alatti mozgástér túl szűk ahhoz, hogy
hozzájárulást lehessen belőle biztosítani az ITER-projekt pótlólagos
finanszírozásához, a 4. fejezet várható pótlólagos igényei pedig nem teszik
lehetővé a kapcsolódó kiadási korlát csökkentését.
A 2. és az 5. fejezet 2011. évi mozgástere
ugyanakkor lehetővé teszi a vonatkozó kiadási korlátok csökkentését,
kiegyenlítve ezzel az 1a. alfejezet 2012–2013-as kiadási korlátjának az
ITER-projekt érdekében történő növelését. Ennek megfelelően a
Bizottság azt javasolja, hogy 2011-re csökkenjen a 2. fejezet felső
korlátja 650 millió EUR-val, az 5. fejezet felső korlátja pedig 190 millió
EUR-val, az 1a. alfejezet kiadási korlátja pedig növekedjen 650 millió EUR-val 2012-re
és 190 millió EUR-val 2013-ra.
A kiadási korlátok közötti javasolt kiigazítás a 2.
fejezetben 1 028,8 millió EUR mértékű mozgásteret, az 5. fejezetben
pedig 53,2 millió EUR mértékű mozgásteret tesz lehetővé 2011
tekintetében. A Bizottság vállalta, hogy megtesz minden szükséges intézkedést a
KAP-kiadásokkal és a finanszírozásukkal kapcsolatban hozott határozatok, köztük
az állapotfelmérésről szóló megállapodás betartásának biztosítására.

4.                      
Kifizetési előirányzatok

Az intézményközi megállapodás 23. pontjának
negyedik bekezdése szerint minden felülvizsgálatnak biztosítania kell a
kötelezettségvállalások és a kifizetések közötti megfelelő kapcsolatot. A
javaslat változatlanul hagyja a kifizetési előirányzatok 2007–2013-as
időszakra vonatkozó pénzügyi keret szerinti általános felső
korlátját, miközben biztosítja rendezett alakulásukat a kötelezettségvállalási
előirányzatok viszonylatában.

5.                      
Összefoglaló táblázat és következtetés

Az alábbi táblázat összefoglalja a pénzügyi keret
kötelezettségvállalási és kifizetési előirányzataira vonatkozó felső
korlátok javasolt változtatásait. Az összegek folyó árakon értendők:
A módosítás a folyó árakon kifejezett
kötelezettségvállalási és kifizetési előirányzatok általános felső
korlátját a 2007–2013 közötti időszak vonatkozásában nem módosítja.
Az alábbi táblázat a pénzügyi keret fenti
változtatásokból eredő módosított éves felső korlátait mutatja folyó
árakon.
Az intézményközi megállapodást módosító hivatalos
határozatnak a pénzügyi keret tekintetében az intézményközi megállapodásban
rögzített alaptáblázatra kell hivatkoznia, amely 2004. évi állandó árakat
tartalmaz. Ezért a folyó értéken szereplő összegeket – az intézményközi
megállapodás 16. pontjával összhangban – egy 2 %-os éves állandó deflátor
segítségével 2004. évi árakra kell konvertálni (lásd a javasolt európai
parlamenti és tanácsi határozathoz csatolt lenti mellékletet).
Javaslat
AZ EURÓPAI PARLAMENT ÉS A TANÁCS
HATÁROZATA
a költségvetési fegyelemről és a
pénzgazdálkodás hatékonyságáról és eredményességéről szóló 2006. május 17-i
intézményközi megállapodásnak a többéves pénzügyi keret tekintetében az
ITER-projekt pótlólagos finanszírozásának érdekében történő módosításáról
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai
Parlament, a Tanács és a Bizottság között a költségvetési fegyelemről és a
pénzgazdálkodás hatékonyságáról és eredményességéről szóló, 2006. május 17-i
intézményközi megállapodásra[4]
és különösen annak 21., 22. és 23. pontjára,
tekintettel a Bizottság javaslatára,
mivel:
(1)       Az Európai Parlament, a
Tanács és a Bizottság 2011. …-i [háromoldalú]/[költségvetési egyeztető]
ülésén a résztvevők megállapodtak az ITER-projekt pótlólagos
finanszírozásának modalitásairól. A finanszírozás szükségessé teszi a 2007–2013
közötti időszakra szóló többéves pénzügyi keret felülvizsgálatát az
intézményközi megállapodás 21., 22. és 23. pontjával összhangban, hogy az 1a.
alfejezet kötelezettségvállalási előirányzatainak felső korlátja 2012
tekintetében folyó árakon 650 millió EUR-val, 2013 tekintetében pedig 190
millió EUR-val megemelkedhessen.
(2)       Az 1a. alfejezet 2012. és 2013.
évi kötelezettségvállalási előirányzatai felső korlátjának
megemelését teljes mértékben ellentételezi a 2. és az 5. fejezet 2011. évi
kötelezettségvállalási előirányzatai felső korlátjának csökkentése.
(3)       A kötelezettségvállalások és
a kifizetések közötti megfelelő kapcsolat fenntartása érdekében sor kerül
a kifizetési előirányzatok éves felső korlátjának kiigazítására. A
kiigazítás a 2007–2013 közötti időszak kifizetési igényei tekintetében nem
gyakorol hatást.
(4)       A költségvetési
fegyelemről és a pénzgazdálkodás hatékonyságáról és eredményességéről
szóló intézményközi megállapodás I. mellékletét ennek megfelelően
módosítani kell[5],
A KÖVETKEZŐKÉPPEN HATÁROZOTT:
Egyetlen cikk
A költségvetési fegyelemről és a pénzgazdálkodás hatékonyságáról
és eredményességéről szóló intézményközi megállapodás I. melléklete helyébe
e határozat melléklete lép.
Kelt Brüsszelben, […]-án/-én.
Az Európai Parlament részéről                     a
Tanács részéről
                                                                       
                                                                       
MELLÉKLET
[1]               COM(2010) 403 végleges, 2010.7.20.
[2]               COM(2011) 72 végleges, 2011.3.7.
[3]               HL C 139., 2006.6.14., 1. o.
[4]               HL C 139., 2006.6.14., 1. o.
[5]               E célból a fenti megállapodásból eredő számadatokat
2004-es árakra konvertálják.